EkBass/fiwiki-20250220-pages-articles huggingface dataset:
Seireenejä, kentaureja ja merihirviöitä

Seireenejä, kentaureja ja merihirviöitä: Myyttisten olentojen elämää on vuonna 2002 ilmestynyt Anto Leikolan kirja historiallisista taruolennoista. == Lähteet == == Aiheesta muualla == * Osmo Pekonen: Seireenit laulavat, basiliskit hönkivät. Helsingin Sanomat 2.1.2003. * Isto Vatanen: Olennaista asiaa olemattomista olennoista. Agricola 18.11.2002. Luokka:Kirjat kansanperinteestä Luokka:Suomalaiset tietokirjat Luokka:Vuoden 2002 kirjat
Association Sportive des Forces Armées Royales (AS.FAR)

thumb|250px|AS.FAR joukkue kaudella 2007–2008. Association Sportive des Forces Armées Royales () on marokkolainen jalkapalloseura. Marokon pääsarjassa pelaava AS.FAR perustettiin vuonna 1958. Joukkueen menestys vuodet sijoittuvat 1960-luvulle, jolloin se voitti Marokon pääsarjan kuudesti, sekä 2000-vuosikymmenelle saavutettuaan menestystä kotimaan lisäksi Afrikan Confederation Cupissa. Samasta kaupungista on myös paikalliskilpailija FUS Rabat. ==Saavutukset== ===Kotimaan saavutukset=== * Marokon mestaruus (12): 1961, 1962, 1963, 1964, 1967, 1968, 1970, 1984, 1987, 1989, 2005, 2008 * Marokon cup (12): 1959, 1971, 1984, 1985, 1986, 1999, 2003, 2004, 2007, 2008, 2009, 2020 ===Kansainväliset saavutukset=== * Afrikan Mestarien liiga: 1985 * Afrikan Confederation Cup: 2005 **Hopeaa: 2006 *Afrikan Cup-voittajien cup **Hopeaa: 1997 *CAF Super Cup **Hopeaa: 2005 *Trofeo Colombino **4. sija: 1968 ==Entisiä pelaajia== * Salahdine Hmied (1983–1989) * Abdelkrim el-Hadrioui (1992–1996) * Ibrahim el-Bahri (2004–2007) ==Päävalmentajat== Kausi Valmentaja 1995–1996 Jesualdo Ferreira 1997–1998 Henri Depireux 2001–2003 Alain Giresse 2003–2006 Mohamed Fakhir 2008–2010 Mohamed Fakhir 2009–2010 Walter Meeuws 2011– Fathi Jamal ==Aiheesta muualla== *Kannattajien kotisivu Luokka:Marokkolaiset jalkapalloseurat Luokka:Vuonna 1958 perustetut urheiluseurat Luokka:Rabat
Bosnia-Hertsegovinan vaakuna

Bosnia-Hertsegovinan vaakuna on Bosnia-Hertsegovinan tunnus. Se otettiin käyttöön vuonna 1998, jolloin se korvasi maan itsenäisyyden alusta vuodesta 1992 käytössä olleen vaakunan. Vaakunan aihe on sama kuin maan lipussa. Sininen väri symboloi puolueettomuutta ja keltainen rauhaa. Kolmion sivut symboloivat bosniakkeja, serbejä ja kroaatteja ja tähdet Eurooppaa. Tiedosto:Coat of Arms of the Socialist Republic of Bosnia and Herzegovina.svg|Jugoslaviaan kuuluneen Bosnia-Hertsegovinan sosialistisen tasavallan vaakuna 1946–1992. Tiedosto:Coat of arms of Bosnia and Herzegovina (1992–1998).svg|Vaakuna vuosina 1992–1998. ==Lähteet== Vaakuna Luokka:Valtioiden vaakunat
Neuchâtelinjärvi

Neuchâtelinjärvi (, ) on Sveitsissä Juravuoriston juurella sijaitseva järvi. Järvi laskee Canal del la Thiellen (saks. Zihlkanal) kautta Bieljärveen ja edelleen Aareen. Se tunnetaan muun muassa eräänä La Tènen kulttuurin tärkeimmistä löytöpaikoista. Neuchâtelinjärvi on noin 38 kilometriä pitkä ja 6–8 kilometriä leveä. Järven suurin syvyys on 153 metriä. Suurimmat kaupungit järven rannalla ovat Neuchâtel ja Yverdon-les-Bains. == Lähteet == == Aiheesta muualla == Luokka:Sveitsin järvet Luokka: Neuchâtelin kantoni
Live in Hamburg

Live in Hamburg on saksalaisen dance-yhtye Scooterin 7. toukokuuta 2010 julkaisema livealbumi. Se on taltioitu Hampurin O2 World -areenalla (silloinen Color Line Arena) 12. maaliskuuta 2010. Albumin mukana tulee DVD tai Blu Ray, joka sisältää materiaalia kyseisestä konsertista. == Kappaleet == ===CD versio=== ===Internetversio=== Luokka:Vuoden 2010 konserttitallenteet Luokka:Scooterin albumit
Kuopion Reipas

Kuopion Reipas on vuonna 2011 perustettu kuopiolainen yleisurheiluseura. Reipas perustettiin siirtämällä Kuopion NMKY:n yleisurheilujaosto ja Kuopion Sisu-Veikkojen toiminta kokonaisuudessaan uuden seuran alaisuuteen.http://yle.fi/alueet/savo/2011/06/kuopion_nmky_ja_sisu- veikot_yhteen_2660808.htmlhttp://psy.sporttisaitti.com/?x103997=152794http://knmky.nettisivu.org/ Seurassa on 350 jäsentä (15.12.2011). Seuran tunnetuimpia urheilijoita ovat muun muassa pikajuoksija Maria Räsänen ja moniottelija Thomas Barrineau. Kuopion Reipas -niminen urheilun yleisseura perustettiin alun perin vuonna 1906. Seura jakaantui sittemmin osiin, ja nykyisin sen perinnettä pitää yllä Kuopion Reippaan Voimistelijat. == Lähteet == == Aiheesta muualla == * Seuran kotisivut Luokka:Kuopiolaiset urheiluseurat Luokka:Suomalaiset yleisurheiluseurat Luokka:Vuonna 2011 perustetut urheiluseurat
Monacon vaakuna

Monacon vaakuna on Monacon tunnus. Vaakunan ruutukuvio on Monacoa hallitsevan Grimaldi-suvun tunnus. Kilvenkannattajina on kaksi munkkia, jotka viittaavat François Grimaldiin, joka munkiksi naamioituneena valtasi Monacon kallion piilottamalla miekkansa kaapunsa alle. Kilven ympärillä on Pyhän Kaarlen ritarikunnan risti ketjuineen. Alla on latinankielinen motto Deo Juvante, "Jumalan avulla". ==Lähteet== == Aiheesta muualla == Luokka:Valtioiden vaakunat vaakuna
B.A.P

B.A.P (koreaksi: 비에이피; lyhenne nimestä Best Absolute Perfect) oli eteläkorealainen kuusihenkinen hip hop -poikabändi. TS Entertainment perusti yhtyeen vuonna 2012. B.A.P debytoi kappaleella Warrior ja ensimmäinen albumi kantoi samaa nimeä sisältäen Warriorin lisäksi kaksi biisiä ja yhden intron. Vuonna 2016 B.A.P teki comebackin julkaisten "Feel So Good" nimisen kappaleen. Julkaisun myötä lähti käyntiin "B.A.P live on earth 2016 world tour" -kiertue. Kiertue kattoi 15 maata ja 30 konserttia, muun muassa Suomen. Suomen konsertti pidettiin Helsingin The Cirkuksessa 11.5.2016. == Jäsenet == Esiintymisnimi Syntymänimi Syntymäpäivä Syntymäpaikka Puput/Matokit Romanisointi Hangul Romanisointi Hangul Yongguk 용국 Bang Yongguk 방용국 31. maaliskuuta 1990 Incheon Shishimato - punainen Himchan 힘찬 Kim Himchan 김힘찬 19. huhtikuuta1990 Soul Tatsmato - pinkki Daehyun 대현 Jung Daehyun 정대현 28. kesäkuuta 1993 Gwangju Kekemato - valkoinen Youngjae 영재 Yoo Youngjae 유영재 24. tammikuuta 1994 Uijeongbu, Gyeonggi Jokomato - keltainen Jongup 종업 Moon Jongup 문종업 6. helmikuuta 1995 Seongnam, Gyeonggi Dadamato - vihreä Zelo 젤로 Choi Junghoon 최준홍 15. elokuuta 1996 Mokpo, Etelä-Jeolla Totomato - sininen == Diskografia == === Studioalbumit === * * * === EP:t === * * * * * * * === Single albumit === * * * * * === Singlet === * Warrior (2012) * Secret Love (2012) * Power (2012) * Goodbye (2012) * No Mercy (2012) * Crash (2012) * Stop It (2012) * Rain Sound (2013) * One Shot (2013) * Warrior (2013) * One Shot (2013) * Coffee Shop (2013) * Hurricane (2013) * Badman (2013) * 1004 (Angel) (2014) * Where Are You? What Are You Doing? (2014) * No Mercy (2014) * Excuse me (2014) * Young, Wild & Free (2015) * Feel So Good (2016) * Feel So Good (2016) * That's My Jam (2016) * Skydive (2016) * Wake Me Up (2017) == Lähteet == == Aiheesta muualla == * Virallinen sivusto Luokka:Eteläkorealaiset yhtyeet
Barbie Tähkäpää

Barbie Tähkäpää on animaatioelokuva vuodelta 2002. Elokuva pohjautuu Grimmin satuun ”Tähkäpää”. Elokuva on tehty Barbie-tyyliin ja siinä on enemmän hahmoja kuin alkuperäisessä sadussa. == Katso myös == * Grimmin veljekset == Aiheesta muualla == * * Leffatykki: Barbie Tähkäpää Luokka:Barbie-elokuvat Luokka:Vuoden 2002 yhdysvaltalaiset elokuvat Luokka:Suoraan videolle julkaistut elokuvat
John Neumeier

John Neumeier (24. helmikuuta 1939 Milwaukee, Wisconsin, Yhdysvallat) on yhdysvaltalainen tanssija, koreografi ja baletinjohtaja. Neumeier muutti 1960-luvulla Saksaan ja on toiminut Hampurin valtionoopperan baletin taiteellisena johtajana ja koreografina vuodesta 1973 ja koko baletin yleisjohtajana vuodesta 1996. Neumeier opiskeli balettia Kööpenhaminassa ja Lontoon kuninkaallisessa baletissa. Hänellä on kandidaattitutkinto (Bachelor of Arts) englantilaisessa kirjallisuudessa ja teatteritieteessä Marquetten yliopistosta, missä hän myös tuotti ensimmäiset koreografiset työnsä. Marcia Haydée ja Ray Barra havaitsivat Neumeierin lahjakkuuden Lontoossa 1963 ja John Cranko palkkasi tämän heidän suosituksestaan Stuttgartin balettiin, missä hän pian eteni soolotanssijaksi. Ulrich Erfurth palkkasi Neumeierin Frankfurtin baletin johtajaksi 1969, missä hän pian nousi sensaatiomaiseen maineeseen. Tämä johtui erityisesti hänen uusista tulkinnoistaan vanhoista balettiklassikoista, kuten Pähkinänsärkijä, Romeo ja Julia, sekä Dafnis ja Khloe. August Everding toi Neumeierin Hampuriin vuonna 1973, missä tämä on työskennellyt pääosan urastaan. Neumeierin johdolla Hampurin baletista on tullut eräs johtavia Saksan tanssitaiteen keskuksia ja saanut myös kansainvälistä tunnustusta. ==Lähteet== Luokka:Yhdysvaltalaiset balettitanssijat Luokka:Yhdysvaltalaiset koreografit Luokka:Vuonna 1939 syntyneet Luokka:Elävät henkilöt
Liz Williams

Elizabeth (Liz) Williams (s. 1965) on brittiläinen kirjailija. Häneltä on suomennettu kolme romaania Rikoskomisario Chen -sarjasta. Williams on koulutukseltaan tieteenfilosofian tohtori ja opettanut työkseen englantia Aasiassa. Williams oli kunniavieraana vuoden 2012 Finnconissa. == Teokset == === Romaanit === *The Ghost Sister (2001) *Empire of Bones (2002) *The Poison Master (2003) *Nine Layers of Sky (2003) *Banner of Souls (2004) === Rikoskomisario Chen -sarja === * * * *The Shadow Pavilion (2009) *The Iron Khan (2010) *Morningstar (2014) ===Darkland -sarja=== *Darkland (2006) *Bloodmind (2007) ===Winterstrike -sarja=== *Winterstrike (2008) === Kokoelmat === *The Banquet of the Lords of Night and Other Stories (2004) == Lähteet == == Aiheesta muualla == * Johanna Siik: Kotonaan poikien leikkikentällä. Sylvi 31.7.2012. Luokka:Brittiläiset fantasiakirjailijat Luokka:Brittiläiset tieteiskirjailijat Luokka:Vuonna 1965 syntyneet Luokka:Elävät henkilöt
Gabriel Dupont

Gabriel Dupont (1. maaliskuuta 1878 – 1. elokuuta 1914) oli ranskalainen säveltäjä. Dupontin parhaana teoksena pidetään oopperaa Antar vuodelta 1914. Se esitettiin kuitenkin vasta hänen kuolemansa jälkeen vuonna 1921. Antar on aiheeltaan ja melodiikaltaan itämainen. Hän sävelsi myös soitinmusiikkia kuten sinfonisia runoja sekä lauluja. Vuonna 1901 Dupont voitti Prix de Romen. == Lähteet == Luokka:Ranskalaiset säveltäjät Luokka:Vuonna 1878 syntyneet Luokka:Vuonna 1914 kuolleet
Neuriini

Neuriini eli trimetyylivinyyliammoniumhydroksidi (CH2=CHN(CH3)3OH) on ruumiissa bakteerien hajotustoiminnan tuloksena syntyvä myrkky. Se on kvaternaarinen ammomiumyhdiste, koostumukseltaan siirappimaista ainetta jota voidaan löytää aivoista, sapesta sekä mätänevästä lihasta. == Katso myös == * Kadaveriini * Putreskiini ==Lähteet== ==Aiheesta muualla== * Ptomaiinit eli ruumismyrkyt Arno Forsius - Kuvauksia lääketieteen historiasta. Luokka:Alkaloidit Luokka:Myrkylliset alkaloidit Luokka:Ammoniumyhdisteet Luokka:Mikrobitoksiinit Luokka:Bakteerimyrkyt
Mitä sä siit tiiät (Heeeyyy)

"Mitä sä siit tiiät (Heeeyyy)" on rap-kaksikko Jaren & VilleGallen neljäs single. Sen musiikkivideo julkaistiin YouTubessa 8. syyskuuta 2011 ja se julkaistiin iTunes Storessa 3. lokakuuta 2011. Kappaleella vierailevat Ruudolf ja Karri Koira ja se löytyy Mustaa kultaa -albumin vinyyliversiolta. Kappaleen musiikkivideolla cameorooleissa nähdään muun muassa Pyhimys ja Gracias. "Mitä sä siit tiiät (Heeeyyy)" nousi Suomen virallisen singlelistan sijalle 18. Myös Latauslistalla kappaleen sijoitus oli 18. sija. Kappale sisältää samplen Cameon kappaleesta "Attack Me With Your Love". == Listasijoitukset == Lista Paras sijoitus Suomen virallinen singlelista 18 Suomen virallinen latauslista 18 == Lähteet == Luokka:JVG:n kappaleet Luokka:Vuoden 2011 kappaleet
Tuomivenhokas

Tuomivenhokas (Nola cucullatella) on pienehkö harmaansävyinen yöperhonen. Suomessa se on levinneisyydeltään eteläinen. == Koko ja ulkonäkö == Tuomivenhokas on helposti tunnistettava perhonen. Etusiiven pohjaväri on harmaa, mutta sävy vaihtelee yksilöittäin vaaleanharmaasta ruskeanharmaaseen. Sisempi poikkiviiru on musta, kaareva ja leveä ja erottaa voimakkaan tummanruskean tyviosan muusta siivestä. Ulompi poikkiviiru on ohut, tumma ja aaltoileva. Aaltoviiru on himmeä. Siiven suomutupsut ovat ruskeita ja uloimmaisen suomutupsun vierellä, siiven etureunassa ulomman poikkiviirun kärjessä on tumma täplä. Takasiivet ovat vaaleammat, ja siipiväli on 17-21 mm.http://www2.nrm.se/en/svenska_fjarilar/n/nola_cucullatella.htmlhttp://www.ukmoths.org.uk/show.php?bf=2077Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 299-300. == Levinneisyys ja lentoaika == Perhosta tavataan Pohjois-Afrikasta ja Iberian niemimaalta Etelä- ja Keski-Eurooppaan. Pohjoisessa levinneisyys ulottuu Etelä-Englantiin ja Skandinavian eteläosiin. Suomessa sitä tavataan paikoittain koko etelärannikolla Satakunnasta itärajalle sekä Turun saaristossa Ahvenanmaa mukaan lukien. Pohjoisin havainto on Valassaarilta. Laji lentää yhtenä sukupolvena heinäkuun alusta elokuun alkuun.http://www.insects.fi/Lepidoptera/Nolidae/Nola/cucullatella/Nola%20cucullatella.htm == Elinympäristö ja elintavat == Tuomivenhokas on lämpimien pensaikkojen, lehtimetsien, metsänreunojen, puutarhojen ja puistojen asukki. Sitä tavataan tyypillisesti samoilla paikoilla kuin tammivenhokasta. Tyypillisen elinympäristönsä ulkopuolella sitä tapaa vain harvoin. Perhoset lentävät hämärän laskeutumisesta keskiyöhön. Koiraat tulevat usein runsaslukuisina valolle, mutta naaraita on korkeintaan 10 % valolle saapuneista yksilöistä. Päivisin perhonen piilottelee kaarnanraossa tai oksistossa. Naaras munii korkeintaan noin 50 munaa lehtien alapinnoille. Muniva naaras lentää melko matalalla. Munat kuoriutuvat heinä-elokuun vaihteessa, ja toukat elelevät yksinään kunnes vetäytyvät talvilevolle kuorenrakoon tai käärityn lehden sisään. Keväällä toukat kasvavat nopeasti. Ne ovat aktiivisia pääasiassa öisin ja viihtyvät oksien kärkiosissa. Toukat koteloituvat oksille venemäisen kotelokopan sisään touko-kesäkuun vaihteessa. == Ravintokasvi == Toukka elää puu- tai pensasmaisilla ruusukasveilla (Rosaceae). == Lähteet == == Aiheesta muualla == *Laji.fi: Tuomivenhokas (Nola cucullatella) *Suomen Perhostutkijain seura: Tuomivenhokas (Nola cucullatella) *ITIS: Nola cucullatella *Moths and Butterflies of Europe and North Africa *Pherobase: Semiochemicals of Nola cucullatella, the Short-cloaked moth Luokka:Venhokkaat
Neuroblasti

Neuroblasti on varhaishermosolu, eli sellainen alkion solu, josta kehittyy hermosolu eli neuroni. ==Lähteet== Luokka:Solubiologia Luokka:Hermosolut
Opioidiantagonistit

Opioidiantagonisti on opioidireseptoreihin vaikuttava antagonisti. Naloksoni ja naltreksoni ovat tavallisimmat opioidiantagonistit, jotka sitoutuvat opioidireseptoreihin voimakkaammin kuin monet agonistina toimivat opioidit. Ne estävät siten opioidien vaikutukset kehossa. Jotkin opioidiantagonistit omaavat myös omaa agonistista vaikutusta ja voivat vaikuttaa kipua lieventävästi, kun niitä annetaan suurina annoksina opioideihin tottumattomille. Esimerkkejä näistä ovat muun muassa nalorfiini ja levallorfaani. Näiden aineiden analgeettiset vaikutukset ovat kuitenkin rajallisia ja niiden mukana tulee dysforiaa vaikutuksista kappa- opioidireseptoriin. Ne myös aiheuttavat opioidiriippuvaisissa vieroitusoireita. == Täysantagonisteja == * Diprenorfiini; naloksoni; naltreksoni Euforisoivat analgeetit ==Osittaisantagonisteja== * Buprenorfiini; butorfanoli; nalbufiini; nalorfiini; levallorfaani; meptatsinoli; pentatsosiini. Nämä ovat myös osittaisia agonisteja. ==Lähteet== == Aiheesta muualla == *
Taison

Taison Barcellos Freda, pelaajanimeltään Taison, (s. 13. tammikuuta 1988 Pelotas, Rio Grande do Sul, Brasilia) on brasilialainen jalkapalloilija. Pelipaikaltaan hän on hyökkäävä keskikenttäpelaaja, laituri tai hyökkääjä. Hänen seuransa on ukrainalainen FK Šah’tar Donetsk. Taison siirtyi Metalist Harkovaan brasilialaisesta Internacionalista vuonna 2010 6,3 miljoonan euron siirtokorvauksella. Hän allekirjoitti ukrainalaisseuran kanssa viisivuotisen sopimuksen. Vuonna 2013 Taison siirtyi Šah’tar Donetskiin. Siirtosumma oli noin 12,5 miljoonaa euroa. == Aiheesta muualla == Luokka:Brasilialaiset jalkapalloilijat Luokka:Vuonna 1988 syntyneet Luokka:Elävät henkilöt
Jonathan Cristaldo

Jonathan Ezequiel Cristaldo (s. 5. maaliskuuta 1989 Ingeniero Budge) on argentiinalainen jalkapalloilija, pelipaikaltaan hyökkääjä. Hän edustaa bolivialaista Oriente Petroleroa. Hän on aiemmin pelannut kotimaansa lisäksi Ukrainassa, Italiassa, Brasiliassa ja Meksikossa. Cristaldo siirtyi Metalist Harkovaan tammikuussa 2011 Vélez Sarsfieldista, kun ukrainalaisseura osti 80 prosenttia hänen edustusoikeudestaan viidellä miljoonalla Yhdysvaltain dollarilla. Kaudella 2013–2014 hän pelasi lainalla italialaisseura Bolognassa 28 Serie A -ottelua ja teki niissä neljä maalia. Cristaldo pelasi Argentiinan alle 20-vuotiaiden maajoukkueessa. Ainoan A-maaottelunsa Argentiinan maajoukkueessa hän on pelannut kesäkuussa 2011 Puolaa vastaan. == Lähteet == Luokka:Argentiinalaiset jalkapalloilijat Luokka:Vuonna 1989 syntyneet Luokka:Elävät henkilöt
Daniel Bazán Vera

Eduardo Daniel Bazán Vera (s. 5. toukokuuta 1973 Corrientes, Argentiina) on entinen argentiinalainen jalkapalloilija. Hän oli pelipaikaltaan hyökkääjä. Bazán Vera on edustanut urallaan kotimaassaan myös Almirante Brownia, Germinalia, Olimpoa, Defensa y Justiciaa, Temperleytä, Atlantaa, Unión de Santa Fetä, Tristán Suárezia, Almagroa ja Atlético Rafaelaa. Kotimaansa ulkopuolella hän on edustanut chileläistä Santiago Morningia vuonna 1998 ja suomalaista Inter Turkua, jossa hän pelasi kahdeksan Veikkausliiga-ottelua kaudella 2002 ja 13 kaudella 2003. Maalinteossa hän ei Veikkausliigassa onnistunut.Veikkausliiga == Lähteet == Luokka:Argentiinalaiset jalkapalloilijat Luokka:Vuonna 1973 syntyneet Luokka:Elävät henkilöt
Zoya Akhtar

Zoya Akhtar (s. 14. lokakuuta 1972 Bombay) on intialainen elokuvaohjaaja ja käsikirjoittaja. Akhtarin ensiohjaus oli vuonna 2009 julkaistu draama Luck by Chance. Toisesta ohjaustyöstään, vuonna 2011 julkaistusta elokuvasta Zindagi Na Milegi Dobara, Akhtar sai parhaan ohjaajan Filmfare-palkinnon. Zoyan isä Javed Akhtar on runoilija ja käsikirjoittaja ja veli Farhan Akhtar on myös elokuvaohjaaja. ==Filmografia== ===Ohjaajana=== Vuosi Elokuva Huom. 2009 Luck by Chance 2011 Zindagi Na Milegi Dobara Parhaan ohjaajan Filmfare-palkinto 2013 Bombay Talkies 2015 Dil Dhadakne Do 2018 Lust Stories 2019 Gully Boy 2019 Made in Heaven Televisiosarja 2020 Ghost Stories ===Käsikirjoittajana=== Vuosi Elokuva Huom. 2009 Luck by Chance 2011 Zindagi Na Milegi Dobara 2012 Talaash: The Answer Lies Within 2019 Gully Boy 2019 Made in Heaven ===Story Writer=== Vuosi Elokuva Huom. 2009 Luck by Chance 2011 Zindagi Na Milegi Dobara 2012 Talaash: The Answer Lies Within 2015 Dil Dhadakne Do 2019 Made in Heaven ===Avustavana ohjaajana=== Vuosi Elokuva Huom. 1998 Bombay Boys 2001 Dil Chahta Hai 2004 Lakshya ===Johtavana tuottajana=== Vuosi Elokuva Huom. 2007 Honeymoon Travels Pvt. Ltd. 2009 Luck by Chance Luokka:Intialaiset elokuvaohjaajat Luokka:Intialaiset elokuvakäsikirjoittajat Luokka:Vuonna 1974 syntyneet Luokka:Elävät henkilöt
Jesé

Jesé Rodríguez Ruíz eli Jesé (s. 26. helmikuuta 1993 Las Palmas) on espanjalainen jalkapalloilija. Hän on pelipaikaltaan laitalinkki. == Seurajoukkueura == === Real Madrid === Jesé syntyi Kanariansaarilla Las Palmasissa, josta hän muutti manner-Espanjaan vuonna 2007 siiryttyään Real Madridin junioriakatemiaan.El Cristiano de Valdebebas Marca. Viitattu 19.2.2012. 16\. tammikuuta 2011 hänet nostettiin ensikertaa seuran reservijoukkueeseen Castillaan, joka pelasi maan kolmanneksi korkeimmalla sarjatasolla Segunda División B:ssä. Hyvin sujuneen kauden 2010–2011 jälkeen nuorisojoukkueessa Jesé noustettiin pysyvästi reservijoukkueeseen. Heinäkuussa 2011 Real Madridin edustusjoukkuetta valmentanut José Mourinho kutsui Jesén mukaan joukkueen harjoituskaudelle. Hän teki epävirallisen ensiesiintymisenä edustusjoukkueessa ystävyysottelussa Los Angeles Galaxyä vastaan.LA Galaxy 1-4 Real Madrid Real Madrid. Viitattu 19.2.2012. 3\. elokuuta 2011 toisessa harjoituskauden ottelussa kiinalaista Guangzhou Evergrandea vastaan Jesé teki ensimmäisen maalinsa Ángel di Marían keskityksestä, oltuaan kentällä vain 20 sekuntia. Jesé teki ensimmäisen maalinsa reservijoukkueessa 2. lokakuuta 2011 ottelussa La Rodaa vastaan. 6. joulukuuta 2011 Mourinho valitsi Jesén edustusjoukkueen kokoonpanoon Mestarien liigan lohkovaiheen viimeiseen otteluun alankomaalaista Ajaxia vastaan.Mourinho convoca a 19 jugadores para el partido ante el Ajax Real Madrid. Viitattu 19.2.2012. Real Madrid voitti ottelun 3–0, mutta Jesé ei vielä päässyt tekemään virallista ensiesiintymistään. Lopulta kuusi päivää myöhemmin pelatussa Copa del Reyn ensimmäisessä osaottelussa Ponferradinaa vastaan hän pääsi kentälle ja pelasi näin uransa ensimmäisen virallisen ottelunsa Real Madridissa.Jesé, un sueño cumplido Marca. Viitattu 19.2.2012. Kaudella 2011–2012 Jesé oli nostamassa Castillaa Segunda División B:stä Segunda Divisióniin. Kaudella 2012–2013 hän teki Segundassa 22 maalia ja rikkoi näin Emilio Butragueñon tekemän aiemman Castillan maaliennätyksen yhdellä maalilla. Hän oli myös Segundan paras espanjalainen maalintekijä. Heinäkuussa 2013 Jesé teki neljävuotisen jatkosopimuksen Real Madridin kanssa, ja samassa yhteydessä hänet nostettiin vakituisesti edustusjoukkueeseen. === Paris Saint-Germain === Jesé siirtyi ranskalaiseen Paris Saint-Germainiin elokuussa 2016. == Lähteet == == Aiheesta muualla == * Jesén esittely Real Madridin kotisivustolla * Jesén tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1993 syntyneet Luokka:Elävät henkilöt
Rohtopernaruoho

Rohtopernaruoho (Sisymbrium officinale) on pernaruohojen sukuun kuuluva yksivuotinen ristikukkaiskasvi. == Ulkonäkö ja koko == thumb|vasen|200px|Rohtopernaruohokasvustoa. Rohtopernaruoho on 30–70 senttimetriä korkeaksi kasvava pysty, niukasti haarova ruoho. Sen lehdistä alemmat ovat pariliuskaisia. Lehtien kärkiliuska on iso ja kolmiomainen. Ylemmissä lehdissä on lähes vain keihästyvinen kärkiliuska. Rohtopernaruohon kukat ovat pieniä ja vaatimattomia, terälehdet ovat 2–3 millimetriä pitkiä. Lidut ovat 1–1,5 cm pitkiä ja tiukasti vartta vasten painautuneita. Suomessa rohtopernaruohosta erotetaan kaksi muunnosta karvarohtopernaruoho (var. officinale) ja silorohtopernaruoho (var. leiocarpum) varren, lehtien ja litujen karvaisuuden mukaan. == Rohtopernaruoho Suomessa == Suomessa rohtopernaruoho on melko harvinainen tulokaskasvi, joka on yleisin etelässä. Maan eteläosan pohjoispuolella lajia on tavattu yksittäistä paikoista Ouluun asti ja lisäksi Inarin Lapista. Etelässä sitä pidetään muinaistulokkaana ja pohjoisempana uustulokkaana. Suomessa rohtopernaruohon kasvupaikkoja ovat pihat, puistot, rakennusten seinustat ja vanhat asuinseudut. Laji suosii reilusti typpipitoista ja emäksistä maaperää. == Lähteet == == Aiheesta muualla == * Suomen Lajitietokeskus: Rohtopernaruoho (Sisymbrium officinale) * Kasviatlas 2022: Rohtopernaruohon levinneisyys Suomessa. * Luontoportti: Rohtopernaruoho (Sisymbrium officinale) * ITIS: Sisymbrium officinale * United States Department of Agriculture (USDA): Sisymbrium officinale * Flora of China: Sisymbrium officinale * Centre for Agriculture and Biosciences International (CABI): Sisymbrium officinale (Hedge mustard) Luokka:Pernaruohot
HMS Zephyr (1895)

HMS Zephyr oli Britannian kuninkaallisen laivaston vuonna 1901 palvelukseenotettu Fervent-luokan torpedovenehävittäjä. == Valmistus == Alus tilattiin 7. marraskuuta 1893 Hanna, Donald and Wilsonilta Paisleysta, jolloin sen valmistumisajankohdaksi määrättiin 31. toukokuuta 1895. Köli laskettiin 23. huhtikuuta 1894 ja alus laskettiin vesille 10. toukokuuta 1895. Alus valmistui heinäkuussa 1901.Lyon, David s. 75 == Palvelus == Uransa alus palveli kotivesilla, kunnes se myytiin 10. helmikuuta 1920 romutettavaksi Wardille Rainhamiin.Lyon, David s. 76 == Lähteet == * * * * === Viitteet === Luokka:Fervent-luokan hävittäjät Luokka:Yhdistyneen kuningaskunnan ensimmäisen maailmansodan hävittäjät
Peltokurjennokka

Peltokurjennokka (Erodium cicutarium) on yksi- tai kaksivuotinen vaaleanpunakukkainen kurjenpolvikasvi. Se on pahanhajuinen. == Ulkonäkö ja koko == thumb|vasen|180px|Peltokurjennokan lehti. Peltokurjennokka on rennosti tai kohenevasti kasvava monivartinen, runsaasti haarova, pehmeäkarvainen ruoho. Se kasvaa 5–50 senttimetriä korkeaksi. Lehdet ovat parilehdykkäisiä ja lehtien lehdykät parijakoisia. Kukat sijaitsevat varren ja haarojen kärjissä pitkien perien päissä sarjoina. Peltokurjennokan kukat ovat noin yhden cm leveät, terälehdet ovat väriltään vaaleanpunaiset. Hedelmys on pitkä nokkamainen viisiosainen lohkohedelmä. Nokan kärki on nystykarvaton, toisin kuin läheisesti samannäköisellä myskikurjennokalla (Erodium moschatum), jota tavataan erittäin harvinaisena myös Suomessa. == Peltokurjennokka Suomessa == Suomessa peltokurjennokka on melko harvinainen tulokaskasvi, jota on havaittu pohjoisessa Inarin Lapin korkeudelta asti. Sitä pidetään Etelä- ja Itä- Suomessa muinaistulokkaana, muualla uustulokkaana. Yleisehkönä peltokurjennokka kasvaa vain itäkaakossa Lappeenrannan seudulla. Suomessa laji kasvaa peltorikkakasvina erityisesti hiekkaisilla mailla. Sen kasvupaikkoja ovat myös puutarhat, pihat ja tienvarret. Peltokurjennokka kukkii kesäkuusta syyskuuhun. == Lähteet == == Aiheesta muualla == * Kasviatlas 2022: Peltokurjennokan levinneisyys Suomessa. * Luontoportti: Peltokurjennokka (Erodium cicutarium) * ITIS: Erodium cicutarium * United States Department of Agriculture (USDA): Erodium cicutarium * Flora of China: Erodium cicutarium Luokka:Kurjennokat
Sareptansinappi

Sareptansinappi (Brassica juncea) on yksivuotinen keltakukkainen kaalilaji, joka on viljelykasvi. Se on alkuperäinen Itä-Aasiassa. Sareptansinappia viljellään lehtivihanneksena, sen viljelymuunnoksia ovat kähäräsinappi, silosinappi ja lehtisinappi. == Ulkonäkö ja koko == Sareptansinappi kasvaa 40–80 senttimetriä korkeaksi. Sen lehdet ovat ruodilliset. Alemmat niistä ovat isohampaisia tai halkoisia, ylemmät lehdet ovat suikean suippoja ja ehyitä. Sareptansinapin kukkien keltaiset terälehdet ovat 7–9 mm pitkiä. Litujen pituus on 2–6 cm, ne ovat liereähköjä, 3–4 mm paksuja. Niiden kärjessä on ohuempi nokka. == Lähteet == == Aiheesta muualla == * Suomen Lajitietokeskus: Sareptansinappi (Brassica juncea) * Kasviatlas: Sareptansinapin (Brassica juncea) levinneisyys Suomessa. * ITIS: Brassica juncea * United States Department of Agriculture (USDA): Brassica juncea * Flora of China: Brassica juncea * Food Component Database (FooDB): Chinese mustard (Brassica juncea) * Dr. Duke's Phytochemical and Ethnobotanical Databases: Brassica juncea Luokka:Kaalit
Handy-luokka

Handy-luokka oli Britannian kuninkaallisen laivaston kolmen aluksen muodostama torpedovenehävittäjäluokka (). Luokka oli govanilaisen Fairfield Shipbuilding and Engineering Companyn valmistama. == Alukset == Handy-luokan torpedovenehävittäjätLyon, David s. 87 Nimi Telakka Kölinlasku Vesille Valmis Kohtalo HMS Handy Fairfield Shipbuilding and Engineering Company, Govan 7. kesäkuuta 1894 9. maaliskuuta 1895 lokakuu 1895 romutettu 1916 HMS Hart Fairfield 7. kesäkuuta 1894 27. maaliskuuta 1895 tammikuu 1896 myyty romutettavaksi 1912 HMS Hunter Fairfield 7. kesäkuuta 1894 28. joulukuuta 1895 toukokuu 1896 myyty romutettavaksi 10. huhtikuuta 1912 == Lähteet == * * * * === Viitteet === *
Euroopanpensaskoivu

EuroopanpensaskoivuKasvien suomenkieliset nimet: euroopanpensaskoivu (Betula fruticosa) on koivukasveihin kuuluva kesävihanta pensas, joka kasvaa alkuperäisenä Keski- ja Itä-Euroopassa sekä Koillis-Aasian lauhkeissa osissa. Euroopassa sitä pidetään viimeisimmän jääkauden jäännelajina. Euroopanpensaskoivu on keskimäärin 0,5–2 metriä, enimmillään noin 3 metriä korkea, ja se kasvaa yleensä 600–1 100 metrin korkeudessa, kosteassa savensekaisessa hiekkamaassa, aurinkoisilla ja puolivarjoisilla paikoilla. Alanko et al., sivu 107.Alanko et al., sivu 111. == Ulkonäkö ja koko == thumb|right|Sama puu kesäasussa… Euroopanpensaskoivun korkeus on keskimäärin 0,5–2 metriä ja enimmilläänkin vain noin 3 metriä. Sillä on harmaanvalkoinen kaarna ja tummanpurppuranruskeat tai harmaanmustat, siirottavat oksat. Kuluvan kesän kasvainranka on ruskea ja nuorena karvainen mutta myöhemmin kalju ja isonystyinen. Euroopanpensaskoivun paksuhkot lehdet ovat sulkasuoniset ja syysväriltään keltaiset. Niiden alapinta on tahmea ja yläpinta suonia myöten karvainen. Lehtilapa on 1–3 senttimetriä pitkä, ehyt, hienosahainen, puikea tai puikeanpyöreä, suippokärkinen ja tyvestä lähes pyöreä tai leveän suippo. Lehdissä on 2–10 millimetriä pitkä ja kalju ruoti sekä pienet korvakkeet, jotka karisevat lehtien puhjetessa. Silmut ovat 2–3 millimetriä pitkiä ja perättömiä. Lehtiasento on kierteinen. Euroopanpensaskoivu on yksikotinen kasvi, joka kukkii pienin, yksineuvoisin kukin vasta lehtien puhjettua kesä–heinäkuussa. Hedekukissa on vähäinen kehä, ja ne muodostavat pitkiä ja riippuvia norkkoja. Emikukat ovat kehättömiä ja muodostavat lyhyitä ja pystyjä norkkoja. Norkkoperät ovat 2–5 millimetriä pitkiä ja hienokarvaisia. Emikukista kehittyy heinä–elokuussa siipipalteisia, litteitä pähkylöitä, joita suojaavat kolmiliuskaiset norkkosuomut. Norkkosuomut ovat ripsilaitaisia ja niiden sivuliuskat ovat keskiliuskaa vähän lyhyempiä. Hedelmänorkot ovat pähkylöiden varistessa hajoavia. == Levinneisyys == Euroopanpensaskoivu on kotoisin Keski- ja Itä-Euroopasta sekä Koillis-Aasian lauhkeista osista. Sitä pidetään Euroopassa viimeisimmän jääkauden jäännelajina. Aasiassa sen levinneisyysalueeseen kuuluvat Burjatia ja Taka-Baikalian aluepiiri Kaakkois- Siperiassa, suurin osa Mongolian tasavallasta, Sisä-Mongolia ja Heilongjiang Pohjois-Kiinassa sekä Korean niemimaa. Suomea lähinnä se kasvaa alkuperäisenä Baltian maissa. Suomessa se ei ole kovin suosittu koristekasvi, vaikka se menestyykin vielä V-vyöhykkeellä. == Elinympäristö == Euroopanpensaskoivu on mantereinen tai lievästi mantereinen boreaalisen vyöhykkeen kasvi, joka kasvaa yleensä 600–1 100 metrin korkeudessa, kosteassa savensekaisessa hiekkamaassa, aurinkoisilla ja puolivarjoisilla paikoilla. Parhaiten se menestyy keskiravinteisilla rämeillä ja nevoilla, letoilla, tulvaisissa korvissa ja pensaikoissa sekä virtaavan veden äärellä. == Lähteet == * === Viitteet === Luokka:58.41 Puut, pensaat Luokka:Koivut Luokka:Pensaat
Erik Spoelstra

Erik Spoelstra (s. 1. marraskuuta 1970 Evanston, Illinois) on yhdysvaltalainen koripallovalmentaja, joka toimii NBA-liigan Miami Heatin päävalmentajana. == Koripalloura == Vuodesta 1995 Miami Heatin organisaatiossa toiminut Spoelstra nimettiin päävalmentajaksi kauden 2007–2008 jälkeen edellisen päävalmentajan Pat Rileyn siirryttyä muihin tehtäviin. Omalla peliurallaan hän pelasi Portlandin yliopistossa pelintekijänä ja myös hetken Saksan alasarjoissa pelaaja-valmentajana. Spoelstran päävalmentaja-aikana Miami Heat on voittanut NBA:n mestaruuden vuosina 2012 ja 2013. == Lähteet == == Aiheesta muualla == *Spoelstran omat nettisivut Luokka:Yhdysvaltalaiset koripallovalmentajat Luokka:Yhdysvaltalaiset koripalloilijat Luokka:Vuonna 1970 syntyneet Luokka:Elävät henkilöt
Myskikurjennokka

Myskikurjennokka (Erodium moschatum) on yksi- tai kaksivuotinen sinipunakukkainen kurjenpolvikasvi. Se on myskinhajuinen. Laji kasvaa alkuperäisenä Etelä- ja Länsi-Euroopassa. == Ulkonäkö ja koko == Tiheäkarvainen myskikurjennokka kasvaa 10–40 senttimetriä korkeaksi. Sen kukat ovat 1–1,2 cm leveät, terälehdet ovat väriltään sinipunaiset. Hedelmys on pitkä nokkamainen viisiosainen lohkohedelmä. Nokan kärki on nystykarvainen, toisin kuin läheisesti samannäköisellä peltokurjennokalla (Erodium cicutarium). == Myskikurjennokka Suomessa == Suomessa myskikurjennokka on hyvin harvinainen tulokaskasvi, joka on löydetty Helsingistä ja Oulusta. Uudellamaalla se on vakiintunut laji ja kasvaa nurmikoilla, pensasistutuksissa sekä kaatopaikoilla. == Lähteet == == Aiheesta muualla == * Kasviatlas 2020: Myskikurjennokan levinneisyys Suomessa. * ITIS: Erodium moschatum * United States Department of Agriculture (USDA): Erodium moschatum Luokka:Kurjennokat
Neurooma

Neurooma on hermokudokseen syntyvä ja enimmäkseen hermokudoksesta koostuva kasvain, jota yleensä pidetään hyvänlaatuisena. Neurooma voi kasvaa hermosolun aksoniin eli haaraan. Ne voivat olla kooltaan hyvinkin pieniä, niin että niitä ei koe tunnustelemalla muuten kuin kyseisen kohdan arkuutena. Neuroomia voi syntyä myös amputoitujen raajojen tynkiin, joihin tulevia epänormaaleja hermokudosmassoja kutsutaan amputaationeuroomiksi. ==Lähteet== Luokka:Hermoston fysiologia Luokka:Neurologiset sairaudet
John Macionis

John Joseph Macionis (27. toukokuuta 1916 Philadelphia, Pennsylvania – 16. helmikuuta 2012 Charlottesville, Virginia) oli yhdysvaltalainen uimari ja olympiamitalisti. Macionis kuului Yhdysvaltain olympiahopeaa 4×200 metrin vapaauintiviestissä Berliinissä 1936 voittaneeseen joukkueeseen. 400 metrin vapaauinnissa hän karsiutui ensimmäisenä loppukilpailusta.Swimming at the 1936 Berlin Summer Games: Men's 400 metres Freestyle Semi-Finals Toisessa maailmansodassa Macionis palveli maansa rannikkovartiostossa. Hän kuoli 95-vuotiaana 16. helmikuuta 2012 Charlottesvillessä, Virginiassa. Hänen perheeseensä kuului vaimo ja kaksi poikaa.John Joseph Macionis Obituary == Lähteet == * John Macionis Biography and Olympic Results Olympics at Sports- Reference.com === Viitteet === Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1916 syntyneet Luokka:Vuonna 2012 kuolleet
Juho Malkamäki

Juho Malkamäki (23. toukokuuta 1844 Ylistaro – 13. tammikuuta 1928 Ylistaro) oli suomalainen maanviljelijä, valtiopäivämies, herännäisjohtaja ja kansanedustaja.Biografia-sampo: Juho Malkamäki Viitattu 13.2.2021. == Ura ja elämä == Juho Malkamäki syntyi 23. toukokuuta 1844 Ylistarossa Malkamäen talossa. Hänen vanhempansa olivat talollinen Kustaa Malkamäki ja tämän puoliso Margareeta Nyrhilä. === Uskonnollisena vaikuttajana === Malkamäki itse kertoi saaneensa lapsesta asti kristillisen kasvatuksen. 13-vuotiaana hän sai isoisältään lahjaksi Raamatun luettuaan sen läpi kannesta kanteen. Niilo Kustaa Malmbergin, joka kuoli Malkamäen ollessa 14-vuotias, puheet vaikuttivat pysyvästi häneen. Malmbergin kuoltua Malkamäen hengelliseksi isäksi tuli Arvi Juhana Logren, joka oli saanut puhujakasvatuksensa Malmbergin kuskipukilla. Malkamäki peri Logrenin kuoltua tämän paikan heränneitten maallikkojohtajana. Myöhemmin Malkamäki solmi elinikäisen ystävyyden heränneitten merkittävän pappisjohtajan ja Malmbergin pojan Wilhelmi Malmivaaran kanssa.Pohjanpää 1946, s. 522–524. === Luottamushenkilönä === Malkamäki toimi edustajana kirkolliskokouksessa. Hän oli myös talonpoikaissäädyssä Ilmajoen tuomiokunnan edustaja valtiopäivillä 1888. Suomalaisen puolueen kansanedustajana Vaasan läänin pohjoisesta vaalipiiristä Malkamäki oli 1909–1911 ja presidentin valitsijamiehenä vuonna 1925. Lisäksi hän toimi Kustannus oy Herättäjän, Sisälähetysseura Herättäjän sekä Karhunmäen kristillisen kansanopiston johtokunnissa. Varsinaisen elämäntyönsä hän kuitenkin suoritti heränneiden neuvojana, sielunhoitajana ja isänä.Pohjanpää 1946, s. 524. == Yksityiselämä == Malkamäki oli elämänsä aikana kolme kertaa naimisissa. Ensimmäinen vaimo oli Maria Liisa Hirvilammi vuosina 1864–1881, toinen vaimo Liisa Aunes vuosina 1882–1899 ja kolmas vaimo Anna Peräsalo vuodesta 1900 aina Malkamäen kuolemaan saakka. Kolme Malkamäen poikaa hukkui nuorena Kyrönjokeen. Malkamäen tytär Kreeta avioitui Juho Sinnemäen kanssa, joka oli herännäisjohtaja ja herrastuomari. Yksi heidän lapsistaan oli Jussi Sinnemäki.. Malkamäki kuoli kotonaan Ylistarossa 13. tammikuuta 1928 lähes 84-vuotiaana.Pohjanpää 1946, s. 529. == Teoksia == * Elämä Kristuksessa : seurapuheita. Herättäjä, 1931. == Lähteet == * ===Viitteet=== ==Kirjallisuutta== * Aukusti Oravala, 1939. Juho Malkamäki -- Suomen heränneen kansan isä. Luokka:Herännäiset henkilöt Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Suomalaiset uskonnolliset vaikuttajat Luokka:Kansanedustajat Luokka:Suomalaisen puolueen poliitikot Luokka:Vaasan läänin pohjoinen vaalipiiri Luokka:Vuonna 1844 syntyneet Luokka:Vuonna 1928 kuolleet
Neempuu

Neempuu eli margosa (Azadirachta indica) on mahonkikasvien heimoon kuuluva ikivihreä puu, jonka eri osia käytetään monipuolisesti hyödyksi. == Ulkonäkö ja koko == Neempuu kasvaa noin 15 metriä korkeaksi. Latvuston leveys voi olla jopa 20 metriä. Lehdet ovat kirkkaan vihreät, kapeat ja 20 – 40 cm pitkät.Neempuu Afrikkanet == Levinneisyys == Neempuu elää luonnonvaraisena Etelä-Aasiassa. Sitä viljellään monin paikoin trooppisella ja subtrooppisella alueella.Material fact sheet: Neem Cornell University == Käyttö == Neempuuta käytetään rakennusaineena ja puusepäntöissä. Sen hedelmiä syödään, ja siemenistä tehdään öljyä kosmeettisiin käyttöihin. Juurista ja siemenistä uutetaan tuholaismyrkkyä. Intiassa neempuita kasvatetaan myös kaupungeissa ja tienvarsilla, koska niiden latvus suo varjoa ja koska puu kestää hyvin saasteita.Greening India with neem == Lähteet == == Aiheesta muualla == * ITIS: Azadirachta indica * United States Department of Agriculture (USDA): Azadirachta indica * Dr. Duke's Phytochemical and Ethnobotanical Databases: Azadirachta indica Luokka:Mahonkikasvit Luokka:Puut
Doc

Doc, DOC, DOCa, DOCG voi tarkoittaa muun muassa seuraavia asioita: === Henkilönimi === * Doc Blanchard, yhdysvaltalainen jalkapalloilija * Doc Brown, elokuvahahmo * Doc Emrick, yhdysvaltalainen urheiluselostaja * Doc Hill, suomalainen muusikko * Doc Holliday, yhdysvaltalainen peluri * Doc McGhee, yhdysvaltalainen musiikkimanageri * Doc Pomus, yhdysvaltalainen lauluntekijä * Doc Rivers, yhdysvaltalainen koripalloilija * Doc Samson, sarjakuvahahmo * Doc Shaw, yhdysvaltalainen näyttelijä * Doc Watson, yhdysvaltalainen muusikko * Papa Doc tai Bébé Doc, Haitin presidentin Jean-Claude Duvalierin ja hänen poikansa (Baby Doc) lempinimi. === Viiniluokitustermi === * DOC (myös D.O.C.), Denominazione di origine controllata, italialaisten viinien laatuluokka * DOC (myös D.O.C.), Denominação de origem controlada, portugalilaisten viinien laatuluokka * DOC (myös D.O.C.), Vin cu denumire de origine controlată, romanialaisten viinien laatuluokka * DOCa, Denominación de origen calificada, espanjalaisten viinien laatuluokka * DOCG (myös D.O.C.G.), Denominazione di origine controllata, italialaisten viinien toinen laatuluokka. === Muuta === * DOC tai doc, tiedostomuoto * Doc Martin, brittiläinen tv-sarja. * DOC (2,5-dimetoksi-4-klooriamfetamiini), joka on psykedeelinen päihde/huume.
Kauko Jouppila

Kauko Aatos Johannes ”Kaappoo” Jouppila (3. maaliskuuta 1921 Seinäjoki – 10. helmikuuta 2012 Seinäjoki) oli suomalainen kiekonheittäjä, joka edusti Seinäjoen Urheilijoita.Hannus, Matti: Kauko Jouppilan muistoksi (arkistoitu versio) SUL Jouppila voitti kiekonheitossa SM-hopeaa vuonna 1949. Hän edusti Suomea maaotteluissa viisi kertaa vuosina 1949–1956 ja kuudennen kerran vuonna 1969. Jouppila rikkoi ensimmäisen kerran 50 metrin rajan vuonna 1963, 42-vuotiaana. Hän heitti ennätyksensä 54,26 metriä Kauhavalla 5. elokuuta 1973, jolloin hän oli 52-vuotias. Vielä 61-vuotiaana hän heitti miesten kiekkoa 48,22 metriä. Veteraanitasolla Jouppila teki eri ikäluokkien maailmanennätyksiä ja saavutti menestystä MM- ja EM-kilpailuista. Jouppilan veljistä Jaakko oli kuulantyönnössä Suomen olympiaedustaja ja Eero sekä Matti maajoukkueurheilijoita. Kauko Jouppilan pojista Jussi ja Antti olivat molemmat maajoukkueessa ja SM-mitaleilla, Jussi kuulantyönnössä ja Antti kiekonheitossa. Jussi toimi vuosia urheilulääkärinä ollen olympia- ja MM- kisoissa useita kertoja. Kauko Jouppila työskenteli Seinäjoella Valtion Rautateiden palveluksessa. Hän kuoli 90-vuotiaana Seinäjoella 10. helmikuuta 2012. == Lähteet == Luokka:Suomalaiset kiekonheittäjät Luokka:Vuonna 1921 syntyneet Luokka:Vuonna 2012 kuolleet
Mort Dixon

Mort Dixon (20. maaliskuuta 1892 New York, New York – 23. maaliskuuta 1956 Bronxville, New York) oli yhdysvaltalainen sanoittaja. Hän aloitti uransa 1920-luvun alussa ja jatkoi sitä aktiivisesti 1930-luvulle. Säveltäjiä, joiden kanssa hän teki yhteistyötä, olivat keskeisimmin Ray Henderson, Harry Warren, Harry M. Woods ja Allie Wrubel. Dixon kuuluu Songwriters Hall of Fameen. == Aiheesta muualla == * * Songwriters Hall of Fame: Mort Dixon Luokka:Yhdysvaltalaiset sanoittajat Luokka:Vuonna 1892 syntyneet Luokka:Vuonna 1956 kuolleet Luokka:Songwriters Hall of Fame
Pål Skjønberg

Pål Eugen Bucher Skjønberg (20. lokakuuta 1919 Stavanger – 3. helmikuuta 2014) oli norjalainen näyttelijä. Myös hänen vanhempansa Henny ja Eugen Skjønberg olivat näyttelijöitä. Hänen veljensä Espen Skjønberg on näyttelijä, ja hän meni vuonna 1946 naimisiin näyttelijä Elisabeth Bangin kanssa. Skjønberg teki lavadebyyttinsä toisen maailmansodan aikana. Hän työskenteli vuosina 1945–1989 Det Norske Teatretille lukuun ottamatta vuosia 1951–1952, joiden aikana hän työskenteli Den Nationale Scenelle. Hän teki elokuvadebyyttinsä vuonna 1946. Hän oli Riksteatretin johtokunnan jäsen vuosina 1968–1976. Hänelle myönnettiin muun muassa Kuninkaan ansiomitali. == Elokuvia == * Stevnemøte med glemte år (1957) * Ut av mørket (1958) * Nälkä (1966) == Lähteet == == Aiheesta muualla == * Luokka:Norjalaiset näyttelijät Luokka:Vuonna 1919 syntyneet Luokka:Vuonna 2014 kuolleet
The Rascals

The Rascals, alun perin The Young Rascals, oli yhdysvaltalainen soulyhtye. Yhtye toimi valkoihoisen soulin edelläkävijänä 1960-luvun loppupuolella ja vaikutti muun muassa myöhempien mustien soulyhtyeiden kuten The Isley Brothersin ja Earth, Wind & Firen kehittymiseen. == Historia == The Young Rascalsin perustivat vuonna 1964 laulaja Eddie Brigati, kitaristi Gene Cornish, urkuri-laulaja Felix Cavaliere ja rumpali Dino Danelli. He nauhoittivat Atlantic Recordsille useita menestyneitä kappaleita, mukaan lukien listaykköseksi nousseet ”Good Lovin’” (1966) ja ”People Got to Be Free” (1968) sekä ryhmän kansainvälisesti suurimmaksi hitiksi nousseen ”Groovin’” (1967). Yhtye lyhensi nimensä The Rascalsiksi vuonna 1968. Yhtyeen tyyli siirtyi vuonna 1968 enemmän progressiivisen rockin suuntaan ja 1970-luvun alussa he tekivät myös jazzfuusiovaikutteista musiikkia. Yhtye siirtyi vuonna 1970 Columbia Recordsille. Brigati jätti yhtyeen vuonna 1970, ja seuraavana vuonna myös Cornish lähti yhtyeestä. Lopullisesti The Rascals hajosi vuonna 1972. Yhtyeen albumi Groovin’ (1967) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. == Diskografia == * The Young Rascals (1966) * Collections (1967) * Groovin’ (1967) * Once Upon a Dream (1968) * Freedom Suite (1969) * See (1969) * Peaceful World (1971) * Search and Nearness (1971) * The Island of Real (1972) Lähde: Allmusic. == Lähteet == Luokka:Yhdysvaltalaiset soulyhtyeet Luokka:Rock and Roll Hall of Fame
Kultapöllö

Kultapöllö (Pulsatrix perspicillata) on suuri pöllöihin kuuluva lintu. Sitä tavataan Keski- ja Etelä-Amerikassa seuraavissa maissa: Argentiinassa, Belizessa, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guyanassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa ja Venezuelassa. ==Kuvaus== Kultapöllön pituus on 46 cm ja paino 850 grammaa. Se on selvästi ruskea päältä, päästä ja ylärinnasta, naamassa on valkeita merkkejä ja alapuoli on vaaleanruskea. Silmät ovat keltaiset ja nokka vaalea. Nuori lintu erottuu selvemmin kuin aikuinen, sillä se on täysin valkoinen lukuun ottamatta suklaanruskeaa naamakiehkuraa. ==Käyttäytyminen== Kultapöllö on yölintu ja elää vanhoissa metsissä. Se pesii vuoraamattomassa puunkolossa, johon se munii kaksi valkoista munaa. Se saalistaa nisäkkäitä, jopa sitä itseään suurempia kolmivarvaslaiskiaisia,"Wild sloth killed by small spectacled owl in Panama". BBC News, viitattu 20.2.2012 suuria hyönteisiä ja lintuja, esimerkiksi pieniä pöllöjä. Sen ääntely on matalaa huhuilua ”BUU buu buu buu buu”, joka vaimenee ja nopeutuu. Sen elinpiiriä ovat subtrooppiset ja trooppiset kuivat ja kosteat alavat metsät, suot, kuivat ja kosteat savannit, joet ja purot sekä viljelmät.Birdlife.org 20.2.2012 ==Alalajit== Sillä on kuusi alalajia: *Pulsatrix perspicillata boliviana, L. Kelso, 1933 *Pulsatrix perspicillata chapmani, Griscom, 1932 *Pulsatrix perspicillata perspicillata, (Latham, 1790) *Pulsatrix perspicillata pulsatrix, (Wied-Neuwied, 1820) *Pulsatrix perspicillata saturata, Ridgway, 1914 *Pulsatrix perspicillata trinitatis, Bangs & T. E. Penard, 1918 Tiedosto:Spectacled Owl RWD1.jpg|Lähikuva päästä. Tiedosto:Pulsatrix perspicillata -London Zoo, England -parents and chick-8a.jpg|Emot ja poikanen Lontoon eläintarhassa, Britannia. Tiedosto:Pulsatrix_perspicillata_- _Weltvogelpark_Walsrode_2010-5.jpg|Kultapöllö syö saalistaan. Tiedosto:Pulsatrix perspicillata -Ornika 2011, Bad Schonborn, Germany -bird show-8a.jpg|Kaksi aikuista ja yksi nuori lintu vankeudessa. ==Lähteet== Luokka:Kultapöllöt
More Songs About Buildings and Food

More Songs About Buildings and Food on yhdysvaltalaisen Talking Heads -yhtyeen toinen studioalbumi. Se on ilmestynyt vuonna 1978 Sire Recordsin kustantamana. Tuottajat ovat Brian Eno ja Talking Heads. Albumi menestyi melko hyvin kaupallisesti, mutta yhtyeen varsinainen läpimurto tapahtui seuraavalla albumilla Fear of Music. Yhtyeen johtohahmo David Byrne on kertonut albumille valittujen kappaleiden taustoista Dougie Gordonin tekemässä haastattelussa, joka on julkaistu Soundi-lehdessä. == Kappaleet == Kappaleiden tekijä on David Byrne ellei toisin ole mainittu. ; Sivu 1 # Thank You for Sending Me an Angel – 2:11 # With Our Love – 3:30 # The Good Thing – 3:03 # Warning Sign – 3:55 # The Girls Want to Be with the Girls – 2:37 # Found a Job – 5:00 ; Sivu 2 # Artists Only (David Byrne / Wayne Zieve) – 3:34 # I’m Not in Love – 4:33 # Stay Hungry (David Byrne / Chris Frantz) – 2:39 # Take Me to the River (Al Green / M. Hodges) – 5:00 # The Big Country – 5:30 ; 2005 uudelleenjulkaisun bonuskappaleet # * # # # == Kokoonpano == Talking Heads: * David Byrne – laulu, kitarat, koneelliset lyömäsoittimet * Chris Frantz – rummut, lyömäsoittimet * Jerry Harrison – piano, urut, syntetisaattori, kitara, taustalaulu * Tina Weymouth – bassokitara sekä: * Brian Eno – syntetisaattorit, piano, kitara, lyömäsoittimet, taustalaulu * Tina “and the Typing Pool” – taustalaulu kappaleella “The Good Thing” == Tuotantotiedot == * Tuottajat: Brian Eno ja Talking Heads * Insinööri: Rhett Davies * Apulaisinsinööri: Benji Ambrister * Äänitys ja miksaus: maalis-huhtikuussa 1978, Compass Point Studios, New Providence, Bahama. Brian Eno ja Ed Stasium ovat kuitenkin miksanneet "Found a Job" -kappaleen Media Sound -studiossa. * Masterointi: Joe Gastwirt Masterdisk-studiossa Kansikuvan aiheena on alun perin todellisen kokoinen mosaiikkivalokuva Talking Heads -yhtyeestä. Idea on David Byrnen. Mosaiikki koostuu 529 Polaroid-kameralla otetusta lähikuvasta. Reproduktion on tehnyt Jimmy de Sana. LP-levyn takakannessa on samantapaisella tekniikalla toteutettu satelliittikuva Yhdysvalloista. Sen alkuperäinen nimi on Portrait, U.S.A. ja se on ensimmäinen värillinen mosaiikkivalokuva Yhdysvalloista. Se koostuu 569 valokuvasta, jotka on otettu vuonna 1976 avaruudesta Landsat-satelliitilla. == Lähteet == * Talking Heads LP More Songs About Buildings and Food (Sire Records SRK 6058) 1978 ; Viitteet Luokka: Vuoden 1978 albumit Luokka: Yhdysvaltalaiset albumit